《拟古》
明代·林铭球

苍苍涧底松，根干已如兹。饱经雪霜后，荣滋贯四时。

天上有人语，守贞勿有疑。兰膏只自寇，玉折复谁贻。

汝质既坚秉，风霆呵护之。

作者简介：林铭球，字彤右，一字紫涛。普宁人，原籍漳浦。明思宗崇祯元年（一六二八）进士，官大理寺右副。著有《谷云草》、《浮湘》、《怡云堂》、《铁崖》等集。清乾隆修《潮州府志》卷二八有传。